السلام عليكم ورحمة الله وبركاته. شبابنا وبناتنا من حرم الله من جانب قبر رسول الله صلى الله عليه وسلم من الحرم المدني. يعني اية النهاردة اسرت في قوي يا شباب لا خير
في كثير من نجواهم الاية دي رعبتني. لا خير في كثير من وجواهم. معظم كلام الناس هري في الفاضي. هري معظم الكلام على السوشيال ميديا هري في الفاضي معظم كلام الشباب على الكافيهات هري في الفاضي. معظم المكالمات معظم الشاتنج معظم الواتساب معظم كل ده هري في الفاضي. لا خير في كثير من نجواه
يعني كأن ربنا بيقول لك انت بتضيع كتير اوي من عمرك في الفاضي. انت بتضيع كتير اوي من عمرك في الفاضي مش هينفعك باي حاجة. خلي النت ينفعك خلي لا خير. اكتر
والكلمة رعبتني لا خير. تسعين في المية من اللي احنا بنعمله في حياتنا ما فيش خير من وراه. مش هيفيدك بحاجة. تسعين في المية من محاورات اللي انت داخلة فيها
والكلام اللي انت داخل فيه والمكالمات والقعدات والجلسات بعد التعب والشقى والسهر والدردشة تسعين في المية في الفاضي لا خير مش هيعود عليك اي فايدة منه. لا خير في كثير من نجواهم. الا من امر بصدقة او معروف او اصلاح بين الناس. ده الناموس
العكس تماما يبقى فيه نموزج قاعد يضيع كلامه في اي حاجة بيقضيها وخلاص. عدي يا ليلة. النهاردة هنقضيها منين ؟ المهم ما يجيش اكتئاب ولا يجي لي حزن ولا اضطر انام بمهدئة
ولا اضطر اخد حباية نفسية ولا ولا اتضغط نفسيا. عدي يا ليلة. النموزج التاني الا من امر بصدقة. النموزج التاني بقى شاب اشتغل في الدعوة الى الله. امر قوي بيتكلم بقوة في كل مكان حياته كلها جولة. بيتكلم عن ربنا في كل مكان الا من امر بصدقة. يلاقي واحد معه فلوس طلع. طلع ده الصدقة ديت. انفق
انفق ربنا بيقول انفق انفق. عايزني اصرف عليك اصرف على عباد الله. اصرف انفق وانفق عليك. الا من امر بصدقة او معروف. كل اعمال الدين بقى والصلاة والحجاب والنقاب او اصلاح بين الناس المفسرين قالوا بين الناس حتى لو صلح بين كافر وكافر. صلح بين مسلم وكافر مش بس من مسلم ومسلم او اصلاح بين الناس
انسان مبارك اينما كان انسان حياته كلها دعوة الى الله الا من امر بصدقة معروف او اصلاح داير الناس. انسان قاعد يضيع حياته قاعدة على النت طول النهار. قاعد على السوشيال
على الواتساب على الانستجرام على الانستجرام على على التليجرام على اي وقاعد يضيع بقى وكلام والباقة تخلص في مكالمات وواحد تاني حياته كلها مباركا اينما كان. الا من امر بصدقة او معروف او اصلاح بين الناس. ومن يفعل ذلك ابتغاء مرضات الله. يبقى فيه الاخلاص. ما هو ممكن واحد
بيعمل اعمال صالحة بس مش عشان ربنا. ممكن واحد شغال في الدعوة بس مش عشان ربنا. ده شغال عشان ربنا. ومن يفعل ذلك ابتغاء مرضات الله فسوف نؤتيه اجرا عظيما
اجر ده يعني كأنما وانا واقف دلوقتي بتكلم عن ربنا انا اجير عند ربنا وربنا يديني اجري. كانك وانت واقف تصلي قيام ليل انت اجير عند ربنا وربنا هيديك اجرك. يعني احنا
مع الله باعمارنا وباموالنا وباوقاتنا وبافكارنا وبمواهبنا وبشهاداتنا وبمراكزنا بنتاجر مع الله بكل حاجة وربنا يديك اجرك اجرا فسوف يؤتيه اجر فسوف يعني مش لازم حالا. ما تستعجليش اجابة الدعاء. يقول دعوت ثم دعوت ثم دعوت ولم يستجب لي. هو ده بقى اللي لا يستجاب له بجد
ما تستعجليش اجابة الدعاء. ما تستعجلش علامات معاملة ربنا. ما تستعجليش عطاءات ربنا لما تمشي في الطريق. ما تستعجلش منن الله فسوف جاية جاية وهتفضل طول الطريق تاخدها. ولكن مش نازل في اول لحزة لازم يكون في ثقة في الله سبحانه وتعالى. يبقى اختبار سقة من الله. فسوف نؤتيه اجرا عظيما. النهاردة بقول لزوجتي
بقول لها انا لو قلت لك انا جايب لك حاجة عظيمة ممكن تتخيلي مسلا جايب لك خاتم هدية مسلا. طب لو مسلا ملياردير دخل على مراته قال لها انا جايب لك حاجة عظيمة تتخيل ان هو جايب لها بقى ايه ؟ يعني
جيب لها شقة تمليك باسمها ولا هيديها مسلا ملايين باسمها ايه ؟ طب لما ربنا يقول انا اجرا عظيما العظيم خالق الكون دهو كله بيقول لك انا هديك حاجة يبقى شكلها ايه؟ يبقى قيمتها قد ايه؟ فده نموزج خلص خلاص خلص. اومال النموزج الاولاني؟ لا خير في كثير من نجواهم. اللي قاعد مشغول
في حياته قاعد كهري هري هري هري. يا ابني ازكر ربنا يا ابني فيه ناس قاعدة تصلي الوقت طول الليل وطول النهار الركعة بالف. وفي الحرم المكي الركعة بمية الف. انت بتضيع عمرك. هتيجي
يوم القيامة على عمرك اللي ضاع ده. طب ونتيجة ده بقى ايه قصاد سبعة وتسعين اهوات في سورة النساء؟ صفحة رهيبة. ومن يشاقق الرسول من بعد ما تبين له الهدى. قال لها هو
الاخيرة في كثير من نجواهم كان واحد هقيق وخلاص. واحدة قاعدة تهق على الفيس ولا على السوشيال ميديا وخلاص. لأ ده الموضوع تطور ومن يشاقق الرسول. من بعد ما بين له الهدى ويتبع غير سبيل المؤمنين. ده بقى الدين له طريق وده له طريق تاني. الدين بقى له لايف ستايل ودي لها لايف ستايل تاني. الرسول يشاقق المفسرين قالوا يخالف بعض المفسرين
يخالف لما يشوف النبي مشي في سكة يمشي في سكة تانية. النبي طبق شرع الله يطبق شرع تاني. زوجات النبي كان لهم شكل معين في الحياة هي يبقى لها شكل تاني. ويتبع
غير سبيل المؤمنين ما ليش دعوة بطريق التدين وطريق المتدينين ده. نوليه ما تولى. انت ايه اخترت بنت على ربنا؟ طب خلاص اول عقوبة نزع الولاية من الله. وبعد كده
نوليه ما تولى. خلي البنت تنفعك. وانت اخترت النت على ربنا خلي النت ينفعك. وانت اخترت الفلوس على ربنا خلي الفلوس تنفعك. وانت اخترت المعاصي على ربنا. خلي المعاصي تنفعك. نقول
مما تولى. اول عقوبة نزع الولاية من الله ونسله جهنم وساءت مصيرا. ده العقوبة الاخروية بس المصيبة هنا يا جماعة التطور. ان لا خير في كثير من نجوم كانت الغفلة
مرض غفلة الغفلة وقفت عند هنا ان واحد غافل بيضيع وقته وخلاص انا ما بعملش حاجة حرام يا عم لو حد جه يكلمه. تفاجئ ان بعد كده ومن يشقق الرسول بدأ ياخد طريق تاني. يبقى الغفلة
من بعد ما تبين له الهدى مش عايز يتبين. مش عايز يدور على دينه. ده دينك دوري عليه. يعني ايه عندك شبهات ضد الاسلام او القرآن او وجود الله وانت قاعد
كده! ده دينك يا ابني! ده دينك! دور عليه! ما حدش هيدور لك على دينك! ما حدش هيدور لك على دينك. من بعد ما تبين له الهدى الاية بتقول لك دور على دينك لحد ما يبقى
في قلبك زي الشمس في السما واضح وباين وموقن منه. هتقولي لربنا ايه في القبر؟ هتقول للملكين ايه في اول ليلة في القبر؟ هتقول لربنا ايه ساعة العرض؟ عندك يقين ولا لأ
تطور لكسل بقى. يبقى الغفلة بقت ايه؟ ان هو عنده شبهات وعنده مصايب جواه وشبهاته مش عارف يصلح. مشغول بطريق تاني غير طريق النبي عليه الصلاة والسلام. طب الموضوع وقف عند كده لأ ان الله لا يغفر ان يشرك به ويغفر ما دون ذلك لمن يشاء. ومن يشرك بالله فقد ضل ضلالا بعيدا. الموضوع بقى شرك بقى. الموضوع بقى اختار حد غير
ما عدش يختار حد غير الرسول او غير غير المتدينين. ده بقى بيختار غير ربنا اصلا. ده بقى ربنا طريق ربنا غير طريقه والعياذ بالله. طريق تاني ويتبع غير سبيل المؤمنين يا جماعة. المؤمنين لهم طرق لما بيحبوا يفرحوا ولهم طرق للسعادة لهم طرق للنجاح. ده بقى متوهم ان النجاح له طريق تاني غير الدين. السعادة لها طريق تاني غير الدين
البريانس في الدنيا كل حاجة في الدنيا من الاهداف لها طريق تاني غير الدين فالغفلة جابت الكسل والتواني جابت الضياع والهلاك والشرك وده لا ضلالا ايه ده الموضوع وقف عند كده لأ وان يدعونا الا شيطانا مريدا. الزحليقة ركب الزحليقة من اول ما غفل وبعد كده وقع في المعصية وبعد كده وقع في الضلال لقى الشيطان مستنيه في نهاية
الزحلية الشيطان عمل معه ايه؟ ولاضلنهم ولامنينهم ولامرنهم يعدهم ويمنيهم. الشيطان بقى اشتغل عليه دعوة. يعني اول الصفحة في واحد اشتغل دعوة الا من امر بصدقة او معروف او اصلاح. طب اللي ما اشتغلش في الدعوة؟ الشيطان هو اللي اشتغل عليه في الدعوة. يبقى لو ما انت اشتغلت لو انت ما شغلتش نفسك
بالدعوة الى الله وبدعوة الناس الى الله. الشيطان هو اللي هيشتغل عليك. تبقى انت بادعو عند الشيطان. تختار ايه؟ البداية كلها كانت كلمة خطيرة لا خير ربنا بيحزرك. ربنا بيبعت لك تحزير رهيب. لا خير. هيقول لك افتتاح ديسكو حلال افتتاح. الشباب الوقتي مشغول
باي حاجة ممكن تجيب له متعة حتى لو عليها قشرة مزيفة وهي من جوة حرام. وهي من جوة بتبعد عن الله. البداية كانت غفلة يا شباب لا خير ربنا بيقول لك الطريق اللي انت ماشي فيه ده ما فيهوش خير. مش هيجيب لك خير في مستقبلك ولا في جوازك. ولا في سعادتك ولا في انائك. ولا في ولا في حياتك ولا في طموحاتك ولا في الاخرة
ولا في القبر ولا في اي حاجة. لا خير. طرق ربنا اللي كاتب عليها لا خير. في كثير من نجواهم طرق كتير ما بتوصلش. وكانت نهاية صفحة سبعة وتسعين في سورة النساء
مأواهم جهنم ولا يجدون عنها محيصا. يعني كانت البداية شوية غفلة. ان هي جهنم كده. انها كانت جهنم معقولة الغفلة ممكن توصل للدرجة ديت! خلي ينفعك. فيه ناس كتير اوي قاعدة تهري يا جماعة. ناس كتير قاعدة تهري على السوشيال ميديا شفت دلوقتي واف دلوقتي اتراك. قاعدين يصلوا يصلوا يصلوا يصلوا. باقول يا رب كل ده
اضرب في الف اضرب في الف وقلت يا رب في ناس دلوقتي قاعدة نايمة مش دارية. في ناس بتوصل لربنا قد ايه وبتتعب عشان ربنا قد ايه. احنا خارجين من رمضان. خارجين من رمضان
هنعمل ايه بعد رمضان؟ وهنوصل لربنا ازاي بعد رمضان؟ وهنثبت ازاي بعد رمضان؟ وهنكمل ازاي بعد رمضان؟ ان شاء الله نتقابل بكرة ونكمل بكرة. سبحانك اللهم وبحمدك اشهد ان لا اله الا انت استغفرك واتوب اليك